Page:Laws of the Earliest English Kings.djvu/58

42 18. [Be ceorliscum ðeofum gefangenum.]

Cierlisc mon gif he óft betygen wære, gif he æt siðestan sie gefongen, slea mon hond oððe fot [of].

19. [Be cinges geneate.]

Cyninges geneat gif his wer bið twelfhund scilL, he mot swerian for syxtig hida, gif he bið huslgengea.

20. [Be feorran cumenan men.]

Gif feorcund mon oððe fremde butan wege geond wudu gonge ⁊ ne hrieme ne horn blawe, for ðeof he bið to profianne, oððe to sleanne oððe to áliesanne.

21. [Be swa ofslagenes mannes were.]

Gif mon ðonne þæs ófslægenan weres bidde, he mot gecyþan, þæt he hine for ðeof ofsloge, nalles þæs ofslegenan gegildan ne his hlaford.

§ 1. Gif he hit ðonne diemeð, ⁊ weorðeð ymb long yppe, ðonne rymeð he ðam deadan to ðam aðe þæt hine moton his mægas unsyngian.

22. [Be ðam þe mannes geneat stalige.]

Gif ðin geneat stalie ⁊ losie ðe, gif ðu hæbbe byrgean mana þone þæs angyldes; gif he næbbe, gyld ðu þæt angylde, ⁊ ne sie him no ðy ðingodre.

23. [Be ælðeodiges mannes slæge.]

Gif mon elðeodigne ófslea, se cyning ah twædne dǽl weres þriddan dæl sunu oððe mægas.

§ 1. Gif he ðonne mægleas sie, healf kyninge, healf se gesið.

§ 2. Gif hit ðonne abbod sie oððe abbodesse, dælen on þa ilcan wisan wið þone kyning.

§ 3. Wealh gafolgelda CXX scill., his sunu C, ðeowne LX, somhwelcne fiftegum; Weales hyd twelfum.